
**

REPUBLIKA HRVATSKA

VUKOVARSKO-SRIJEMSKA ŽUPANIJA

**msotw9_temp0**

**OPĆINA TOVARNIK**

KLASA: 024-08/25-01/08

URBROJ: 2196-28-03-25-1

Tovarnik, 9. lipnja 2025.

Na temelju članka 31. Statuta Općine Tovarnik („Službeni vjesnik“ Vukovarsko-srijemske županije, broj 3/22) te članka 17. Odluke o javnim priznanjima Općine Tovarnik (KLASA: 021-05/16-03/20, URBROJ:2188/12-04-16-1) (dalje: Odluka o javnim priznanjima), Općinsko vijeće Općine Tovarnik na svojoj 2. sjednici, održanoj dana 9. lipnja 2025., donosi

**ODLUKA O DODJELI   
JAVNIH PRIZNANJA – NAGRADA OPĆINE TOVARNIK**

**Članak 1.**

Temeljem prijedloga članova liste Hrvatske demokratske zajednice Općine Tovarnik, Nezavisne liste grupe birača nositelja liste Dubravka Blaškovića koje su podnijele prijedloge, Općinsko vijeće Općine Tovarnik donosi Odluku o dodjeli Javnih priznanja Općine Tovarnik i to – **Nagrada Općine Tovarnik** Nogometnom klubu „Sremac“ iz Ilače, za poseban doprinos promicanju i razvoju sporta.

**Članak 2.**

Ova Odluka stupa na snagu danom donošenja, a objavit će se u „Službenom vjesniku“ Vukovarsko-srijemske županije.

Obrazloženje

Prijedlog za dodjelu Nagrade Općine Tovarnik Nogometnom klubu „Sremac“ iz Ilače za poseban doprinos i zalaganje za dugogodišnji predani rad, sportske uspjehe te razvoj sporta u lokalnoj zajednici. Kroz više od 100 godina djelovanja, NK „Sremac“ nije samo promicao sportske vrijednosti, već je i postao važan simbol zajedništva, upornosti i ljubavi prema sportu u Ilači i okolici. Klub je odigrao ključnu ulogu u poticanju mladih na aktivno bavljenje sportom, njegovanju lokalne sportske tradicije i stvaranju zdravih stilova života, čemu svjedoči ovogodišnje osvajanje titule naslova prvaka 2.županijske lige nogometnog središta Vukovar. Nagrada predstavlja iskreno priznanje i zahvalu z ustrajnost, entuzijazam i doprinos koji nadilazi sportski teren, a to je doprinos stvaranju snažnije i povezanije zajednice.

Dana 23.svibnja 2025. godine, na službenim Internet stranicama Općine Tovarnik objavljen je Javni poziv za podnošenje prijedloga kandidata za dodjelu javnih priznanja Općine Tovarnik u 2025. godini. Mještani Općine Tovarnik, domaće pravne osobe, vijećnici Općinskog vijeća Općine Tovarnik i Općinski načelnik Općine Tovarnik pozvani su kao predlagatelji na dostavu prijedloga kandidata. S obzirom na navedeno, u predviđenom roku pristigli su prijedlozi kandidata navedeni u članku 1. ove Odluke, a isti su podneseni od strane Članova liste Hrvatske demokratske zajednice Općine Tovarnik te članova Nezavisne liste grupe birača nositelja liste Dubravka Blaškovića.

S obzirom da su ispunjene sve zakonske pretpostavke te sukladno članku 17. Odluke o Javnim priznanjima, Općinsko Vijeće Općine Tovarnik donosi Odluku o javnim priznanjima.

Slijedom prethodno navedenog, odlučeno je kao u članku I. ove odluke.

**PREDSJEDNIK OPĆINSKOG VIJEĆA**

Dubravko Blašković